《寿东山柯公为尧叟尧锡兄弟寿其尊人作》
明代·佘翔

何来紫气绕东山，中有高人善闭关。桂树几丛娱白发，桃花千岁驻红颜。

杖移太乙看云健，曲奏阳春对酒閒。况复凤毛池上满，文章五色竞裁斑。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。